Dobrý deň,
ďakujem za otázku.
Borová voda sa neodporúča aplikovať na veľké plochy zapálenej alebo poranenej kože a na sliznice. Vhodnejšou voľbou je liek CANESTEN Krém 1% 20 g, ktorý sa používa aj na zápal žaluďa pohlavného údu u mužov (balanitída), ktorý sa  prejavuje  sčervenaním a svrbením žaluďa a predkožky, prípadne páchnucim výtokom z predkožkového vaku. Liek sa nanáša 2-3x denne na postihnuté miesta v tenkej vrstve. Prúžok dlhý asi 0,5 cm postačuje na veľkosť plochy dlane. Zvyčajná dĺžka liečby je pri balanitíde 1-2 týždne. Na dosiahnutie kompletného uzdravenia sa musí krém používať najmenej tak dlho, ako je uvedené vyššie a to aj v prípade vymiznutia príznakov.
Viac o tejto téme sa dočítate v článku BALANITÍDA U MUŽOV A JEJ LIEČBA, ktorý sme pre vás pripravili.
Prajem skoré uzdravenie.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77